वामपंथ के कुशासन और ममता बनर्जी की सांप्रदायिक राजनीति से उब चुकी पश्चिम बंगाल की जनता भारतीय जनता पार्टी में उम्मीद की किरण देख रही है। इसके संकेत बीते कई चुनावों में मिल चुके हैं। हालांकि परिणाम के स्तर पर भले ही यह कोई बड़ा अंतर नहीं दिखता है, लेकिन कई बार छोटी-छोटी बातें भविष्य की बड़ी घटनाओं का संकेत देती हैं। राजनीति के क्षेत्र में भी यही बात लागू होती है। साफ है कि बिना शोर-शराबे के ही पश्चिम बंगाल में बड़े बदलाव की नींव पड़ चुकी है।